ইসলামী আন্দোলনের মিছিল-পূর্ব সমাবেশে প্রধান অতিথি মহাসচিব অধ্যক্ষ হাফেজ মাওলানা ইউনুছ আহমাদ বলেন, ফিলিস্তিনে হত্যা ও দূতাবাস স্থাপনের জনক হচ্ছে যুক্তরাষ্ট্র্রের ডোনাল্ড ট্রাম্প। তারা বলেন, বিশ্বে অশান্তি সৃষ্টির মূলহোতা আমেরিকাকে একঘরে করে বয়কট, কূটনৈতিক সম্পর্ক ছিন্ন, পণ্য বর্জন করতে হবে। গতকাল বাদ জুমআ বাইতুল মোকাররম উত্তর গেটে ফিলিস্তিনে মুসলিম গণহত্যা বন্ধের দাবিতে অনুষ্ঠিত সমাবেশে সভাপতিত্ব করেন ঢাকা মহানগর দক্ষিণ সভাপতি মাওলানা ইমতিয়াজ আলম। সমাবেশে বিশেষ অতিথির বক্তব্য রাখেন রাজনৈতিক উপদেষ্টা অধ্যাপক আশরাফ আলী আকন। অন্যান্য নেতৃবৃন্দ প্রতিবাদ সমাবেশে বক্তব্য রাখেন কেন্দ্রীয় প্রচার সম্পাদক মাওলানা আহমদ আবদুল কাইয়ূম, নগর সহ-সভাপতি আলহাজ্ব আব্দুর রহমান। উপস্থিত ছিলেন কেন্দ্রীয় সাংগঠনিক সম্পাদক প্রকৌশলী আশরাফুল আলম, যুবনেতা মাওলানা নেছার উদ্দিনসহ অন্যান্য নেতৃবন্দ।